UN ​ປະນາມ ​ການຕັດຄໍ ​ພະນັກງານ​ຊ່ອຍ​ເຫຼືອຊາວ​ອັງກິດ ໂດຍກຸ່ມລັດ​ອິສລາມ (ວີດີໂອ)
ສະພາ​ຄວາມ​ໝັ້ນຄົງ ​ໄດ້ຮຽກ​ຮ້ອງ​​ໃຫ້ ​ກຸ່ມ​ລັດ​ອິສລາມ ພ້ອມທັງກຸ່ມ​ Nusra Front ທີ່​ເຊື່ອມ​ໂຍງກັບ al-Qaida ນັ້ນ ​ແລະ ກຸ່ມ​ອື່ນໆ​ອີກ ໃຫ້ປ່ອຍໂຕ​ປະກັນ ທັງ​ໝົດ​.
ສະພາຄວາມໝັ້ນຄົງອົງການສະຫະປະຊາຊາດ ໄດ້ປະນາມການ ຕັດຄໍພະນັກງານຊ່ອຍເຫຼືອຊາວອັງກິດ David Haines ໂດຍ ພວກຫົວຮຸນແຮງຈັດ ລັດອິສລາມ ແລະເອີ້ນການກະທຳດັ່ງກ່າວ ວ່າ ເປັນ ພວກກຸ່ມລັດອິສລາມ ໄດ້ເອົາວີດີໂອ ການຄາດຕະກຳນັ້ນອອກ ເຜີຍແຜ່ໃນວັນເສົາຜ່ານມາ ທີ່ສະແດງໃຫ້ເຫັນການປະຫານຊີວິດ ແບບດຽວກັນກັບຢູ່ໃນວີດີໂອ ການຕັດຫົວຕົວປະກັນຄົນກ່ອນໆ ກໍຄືສອງນັກຂ່າວຊາວອາເມຣິກັນ James Foley ແລະ Steven Sotloff ສະພາຄວາມໝັ້ນຄົງ ກ່າວໃນຄຳຖະແຫລງສະບັບນຶ່ງເມື່ອວັນອາທິດວານນີ້ວ່າ ການກະທຳດັ່ງກ່າວ ຂອງ ພວກຫົວຮຸນແຮງ ແລະເປັນການເຕືອນໃຫ້ສຳນຶກຢູ່ສະເໝີວ່າ ບັນດາພະນັກງານຊ່ອຍ ເຫຼືອດ້ານມະນຸດສະທຳແມ່ນກຳລັງປະເຊີນໜ້າກັບອັນຕະລາຍຫຼາຍຂຶ້ນນັບມື້ ຢູ່ໃນຊີເຣຍ ສະພາຄວາມໝັ້ນຄົງ ໄດ້ຮຽກຮ້ອງໃຫ້ ກຸ່ມລັດອິສລາມ ກຸ່ມ Nusra Front ທີ່ເຊື່ອມໂຍງກັບ ກຸ່ມ al-Qaida ນັ້ນ ແລະ ກຸ່ມອື່ນໆອີກ ໃຫ້ປ່ອຍໂຕປະກັນທັງໝົດ ຂອງພວກເຂົານັ້ນເສຍ ກ່ອນໜ້ານັ້ນ ໃນວັນອາທິດວານນີ້ ນາຍົກລັດຖະມົນຕີອັງກິດ ທ່ານ David Cameron ໄດ້ປະຕິຍານວ່າ ຈະທຳລາຍພວກລັດອິສລາມ ແລະກ່າວວ່າ ການຄາດຕະກຳນາຍ Haines